|  |  |  |
| --- | --- | --- |
| **ԱՄՓՈՓԱԹԵՐԹ**  **Ավտոտրանսպորտային միջոցների շուկային ներկայացվող պահանջները սահմանելու մասին» ՀՀ կառավարության որոշման նախագծի վերաբերյալ ստացված դիտողությունների և առաջարկությունների** | | |
| **Հայաստանի Հանրապետության էկոնոմիկայի նախարարություն** | | 16․02․2022 N 01/1897-2022 |
|  | 1. Նախագծի 3-րդ կետի՝ 2. 1-ին ենթակետում «ավտոտրանսպորտային միջոցների շուկա» հասկացություն սահմանելը լրացուցիչ քննարկման կարիք ունի՝ հաշվի առնելով, որ «Առևտրի և ծառայությունների մասին» օրենքի (այսուհետ՝ Օրենք) 3-րդ հոդվածի համաձայն՝ ավտոտրանսպորտային միջոցների շուկան առևտրի իրականացման վայր է, որտեղ իրականացվում է ավտոտրանսպորտային միջոցների առուվաճառքը։ 3. 2-րդ ենթակետով «կառավարիչ» հասկացությունը չի բխում Օրենքի տրամաբանությունից, համաձայն որի՝ ավտոտրանսպորտային միջոցների շուկան հանդիսանում է առևտրի իրականացման վայր, իսկ առևտրի իրականացման վայրի կազմակերպիչն Օրենքով սահմանված դեպքերում առևտրի իրականացման վայրի կազմակերպման իրականացման իրավունք ձեռք բերած և առևտրի իրականացման վայրի աշխատանքը կազմակերպող, Օրենքով սահմանված պարտավորություններ կամ իրավունքներ ունեցող իրավաբանական անձն է կամ անհատ ձեռնարկատերը։   Ուստի Նախագծում անհասկանալի է, արդյոք կառավարիչը առևտրի իրականացման վայրի կազմակերպիչն է, թե ոչ։ Անհրաժեշտ է հաշվի առնել «Նորմատիվ իրավական ակտերի մասին» օրենքի 15-րդ հոդվածը, համաձայն որի`  • Նորմատիվ իրավական ակտում կիրառվում են նորմատիվ իրավական ակտերով սահմանված կամ հանրածանոթ հասկացություններ կամ տերմիններ,  • Նորմատիվ իրավական ակտում միևնույն միտքն արտահայտելիս կիրառվում են միևնույն բառերը, տերմինները կամ բառակապակցությունները` որոշակի հերթականությամբ,  • Եթե նորմատիվ իրավական ակտում օգտագործվում են նոր կամ բազմիմաստ կամ այնպիսի հասկացություններ կամ տերմիններ, որոնք առանց պարզաբանման միանշանակ չեն ընկալվում, կամ այլ նորմատիվ ակտով տրված է այդ հասկացությունների կամ տերմինների այլ սահմանում, ապա տվյալ ակտով տրվում են այդ ակտի էությունից բխող դրանց սահմանումները: Սահմանումները պետք է լինեն այնպիսին, որ ապահովեն դրանց միատեսակ ու միանշանակ ընկալումն ու կիրառումը:  Օրենսդրության մեջ օգտագործվող հասկացությունները պետք է լինեն հստակ, որոշակի և չհանգեցնեն տարաբնույթ մեկնաբանությունների կամ շփոթության, բացի դրանից, իրավական որոշակիության սկզբունքը ենթադրում է նաև, որ իրավահարաբերությունների բոլոր սուբյեկտների, այդ թվում՝ իշխանության կրողի գործողությունները պետք է լինեն կանխատեսելի ու իրավաչափ:   1. Լրացուցիչ հիմնավորման կարիք ունի Նախագծի 4-րդ կետով սահմանված չափորոշիչները, համաձայն որի՝ ավտոտրանսպորտային միջոցների շուկայի ընդհանուր տարածքի մակերեսը պետք է լինի առնվազն 50000 քառ. մետր, այդ թվում՝ փակ տարածքներինը՝ առնվազն 1000 քառ. մետր:   Իրավական որոշակիությունից ելնելով՝ պարզ չէ, թե ինչ սկզբունքի հիման վրա է սահմանված վերոնշյալ չափորոշիչները։   1. Սահմանադրությամբ ամրագրված իրավական որոշակիության սկզբունքը ենթադրում է, որ իրավահարաբերությունների բոլոր սուբյեկտների, այդ թվում՝ իշխանության կրողի գործողությունները պետք է լինեն կանխատեսելի ու իրավաչափ:   Հաշվի առնելով վերոգրյալը՝ Նախագծի 7-րդ, 15-րդ և 16-րդ կետերը նույնպես հստակեցման կարիք ունեն։   1. Նախագծում անհրաժեշտ է նախատեսել դրույթ՝ ուժի մեջ մտնելու վերաբերյալ։ 2. «Նորմատիվ իրավական ակտերի մասին» օրենքի 13-րդ հոդվածի համաձայն՝ նորմատիվ իրավական ակտերում բացառվում են իրավական նորմերի անհիմն կրկնությունները և ներքին հակասությունները:   Նախագծով սահմանվում են մի շարք չափանիշներ, որոնք արդեն իսկ նախատեսված են Օրենքի 5-րդ հոդվածով, ուստի առաջարկում ենք դրանք հանել։ Ավելին՝ համաձայն Օրենքի 5-րդ հոդվածի 11-րդ մասի՝ ավտոտրանսպորտային միջոցների շուկաները՝ բացի առևտրի իրականացման վայրերին ներկայացվող պահանջներից, պետք է բավարարեն Հայաստանի Հանրապետության կառավարության սահմանած այլ պահանջները։ Ուստի ակնկալում ենք այս ոլորտում նոր պահանջների սահմանումը։ Մասնավորապես՝ առաջարկում ենք   * Նախագծում սահմանել դրույթ, համաձայն որի ավտոտրանսպորտային միջոցների շուկան պետք է ունենա էլեկտրոնային հարթակ և շուկայում վաճառվող ավտոտրանսպորտային միջոցների մասին տեղեկատվությունը տեղակայվի այդ հարթակում, * դիտարկել ավտոտրանսպորտային միջոցների շուկայում նաև դիլերային գործունեության հետ կապված հարաբերությունները և այլն։   Ամփոփելով վերոգրյալը՝ գտնում ենք, որ ներկայացված Նախագիծը սկզբունքային լրամշակման կարիք ունի։ | Ընդունվել է  Ընդունվել է  Ընդունվել է մասնակի, կետը խմբագրվել է  Ընդունվել է մասնակի  Ժամկետը սահմանված է նախագծի 2-րդ կետով  Ընդունվել է  Ընդունվել է  Ընդունվել է  Ընդունվել է |
|  | **Հայաստանի Հանրապետության ֆինանսների նախարարություն** | 15.02.2022թ N 01/11-1/2366-2022 |
|  | Որոշման նախագծի վերաբերյալ առարկություններ և առաջարկություններ չկան |  |
| **ՀՀ ոստիկանություն** | | 09.02.2022թ․ N 1/21/10092-22 |
|  | 1.Նախագծով հաստատվող հավելվածի 11-րդ կետը առաջարվում է շարադրել հետևյալ խմբագրությամբ՝ Ավտոտրանսպորտային միջոցների շուկայի ողջ տարածքի տեսածիրային վերահսկման նպատակով տարածքը կահավորվում է տեսաձայնագրող տեխնիկական միջոցներով։,  2.նախագծով առանձին կարգավորում նախատեսել տեսաձայանգրության պահպանման նվազագույն ժամկետի վերաբերյալ՝ առնվազն 1 ամիս,  3. նախագծով հաստատվող հավելվածի 14-րդ կետի 1-ին ենթակետը շարադրել հետևյալ խմբագրությամբ՝ 1) ճանապարհային ոստիկանության հաշվառման ստորաբաժանման համար՝ տրանսպորտային միջոցների պետական հաշվառման գործողությունները կատարելու համար․,  4. նախագծով հաստատվող հավելվածի 14-րդ կետի 2-րդ ենթակետը հանել, քանի որ տրանսպորտային միջոցների հաշվառման համարանիշները հատկացվում են հաշվառման գործողության արդյունքում, հետևաբար, համարանիշների տպագրման վայրը չի կարող ո՛չ էլ բովանդակային առումով դիտարկվել որպես ճանապարհային ոստիկանության հաշվառման ստորաբաժանման տեղակայման վայրից առանձին տարածք կամ գործառույթ,  5. նախագծով անհրաժեշտ է սահմանել առանձին կարգավորում այն մասին, որ ավտոշուկայի տարածքում հաշվառման ստորաբաժանման տեղակայումն իրականացվի ՀՀ ոստիկանության պետի համաձայնությամբ, եթե ավտոշուկայի կառավարիչը հիմնավորում է, որ ստորաբաժանման տեղակայման անհրաժեշտությունը կապված է ավտոշուկայի գործունեության հնարավորություների ողջ ծավալով իրականացման հետ և բխում է դրանից օգտվողների (հաճախորդների) շահերից։ Միաժամանակ, անհրաժեշտ է նախատեսել դրույթ՝ կառավարչի կողմից հաշվառման ստորաբաժանման համար նախատեսված քանակով անհրաժեշտ գույքի և տեխնիկական միջոցների ապահովման վերաբերյալ։ | Ընդունվել է  Ընդունվել է  Ընդունվել է  Ընդունվել է  Ընդունվել է |
|  | **ՀՀ քաղաքաշինության կոմիտե** | 14․02․2022թ․ N 01/14.1/1180-2022 |
|  | Նախագծի հավելվածի՝   * 3-րդ կետի 1-ին ենթակետի <ավտոտրանսպորտային միջոցների առուվաճառքի իրականացման վայր> բառերը փոխարինել <բաց կամ փակ տիպի ստորգետնյա կամ վերգետնյա տարածք/շինություն՝ նախատեսված ավտոտրանսպորտային միջոցների առուվաճառքի համար>, * 3-րդ կետի 2-րդ ենթակետը շարադրել հետևյալ բովանդակությամբ՝ <2) ավտոտրանսպորտային միջոցների առուվաճառքի իրականացման համար նախատեսված տարածք/շինություն՝ հաստատված նախագծային լուծումներին համապատասխան>, * 3-րդ կետը լրացնել նոր՝ 3-րդ ենթակետով, հետևյալ բովանդակությամբ՝ <3) նորմեր՝ քաղաքաշինության, առողջապահության և շրջակա միջավայրի բնագավառներում գործող օրենսդրական, նորմատիվատեխնիկական, բնապահպանական և սանիտարահիգիենիկ կարգավորումներ (պահանջներ)> * 3-րդ կետը լրացնել նոր՝ 4-րդ ենթակետով, հետևյալ բովանդակությամբ՝ <Օգտագործող՝  անշարժ գույքի՝ ավտոտրանսպորտային միջոցների առուվաճառքի համար նախատեսված տարածքի/շինության սեփականության վկայական, առուվաճառքի շուկայի համար հատկացված տարածքը/շինությունը նպատակային նշանակությամբ օգտագործելու իրավունք և պարտավորություն ունեցող, շուկայի գործունեությունը կազմակերպող իրավաբանական կամ ֆիզիկական անձ (կառուցապատող/սեփականատեր, վարձակալ և այլն)> ։ * 4-րդ կետը շարադրել հետևյալ բովանդակությամբ՝ <Ավտոտրանսպորտային միջոցների առուվաճառքի ավտոկայանատեղիների մակերեսները հաշվարկել 1 մեքենայի համար նախատեսվող նորմատիվային (միջինացված, անալոգային) մակերեսի հաշվառմամբ, տարբեր մակնիշի ավտոմոբիլների տեխնիկական առանձնահատկություններին համապատասխան՝ ըստ հատկացված տարածքի (50մեքենա/տեղ, 100մեքենա/տեղ և այլն): * 5-րդ կետը շարադրել հետևյալ բովանդակությամբ՝ <Ավտոտրանսպորտային միջոցների առուվաճառքի համար նախատեսված շուկայի տարածքը պետք է կազմակերպվի ՀՀՇՆ IV-11.03.03-02 (ՄՍՆ 2.02-05-2000) <Ավտոկայանատեղեր>, ՀՀ քաղաքաշինության նախարարի 2014 թվականի հոկտեմբերի 14-ի N263-Ն հրամանով հաստատված ՀՀՇՆ 30-01-2014 «Քաղաքաշինություն.Քաղաքային և գյուղական բնակավայրերի հատակագծում և կառուցապատում» , ՍՆիՊ III-10-75 <Տարածքների բարեկարգում> շինարարական նորմերի, ՀՀ առողջապահության նախարարի 2005 թվականի օգոստոսի 15-ի <Աշխատանքի հիգիենիկ դասակարգումը ըստ արտադրական միջավայրի վնասակար և վտանգավոր գործոնների, աշխատանքային գործընթացի ծանրության և լարվածության ցուցանիշների> N 2.2-002-05 սանիտարական կանոնները և նորմերը հաստատելու մասին> N756-Ն հրամանի, տարածական պլանավորման փաստաթղթերի պահանջների համաձայն և այլն։ * 6-րդ, 7-րդ, 8-րդ, 9-րդ, 10-րդ և 11-րդ կետերը խմբավորել և շարադրել հետևյալ բովանդակությամբ՝ <Ավտոտրանսպորտային միջոցների առուվաճառքի տարածքները (ներառյալ ավտոկայանատեղիները) պետք է համալրված լինեն դրանց նպատակային նշանակությամբ կազմակերպման համար անհրաժեշտ շենքերով և շինություններով՝ այդ թվում ինժեներական հաղորդակցության ջրամատակարարաման, ջրահեռացման (մակերևութային ջրերի հեռացման), էլեկտրամատակարարման, կապի և տեսահսկման համակարգերով, բարեկարգման տարրերով (դեկորատիվ մետաղական և կանաչապատ ցանկապատերով, ցանկապատի եզրով իրականացված սիզամարգերով, ծառերով, թփերով, գծանշումներով, ուղեանցերով, մուտքերով և ելքերով, շարժական կամ անշարժ սանհանգույցներով, անվտանգության տեխնիկական միջոցներով, տեղեկատվական/գովազդային ցուցանակներով, լուսավորության, հակահրդեհային ազդանշանման համակարգերով, հաշմանդամություն ունեցող անձանց համար տարածքի մատչելիությունն ապահովող անհրաժեշտ սարքերով և հատուկ միջոցառումներով)՝ գործող նորմերի և հաստատված նախագծային փաստաթղթերի (լուծումների) համաձայն։ * Հաշվի առնելով վերոգրյալն՝ անհրաժեշտ է. * կառուցապատման համար նախատեսվող տարածքներից բացառել գյուղատնտեսական նշանակության և առանձին դեպքերում նաև արդյունաբերական նշանակության հողատեսքերի փոխադրումը այլ նպատակային նշանակության հողատեսքերի՝ վերոնշյալ գործառույթն իրականացնելու համար, * հնարավորինս բացառել կառուցապատման ենթակա տարածքի ասֆալտապատման պարտադիր պահանջը, դիտարկել վերջիններիս սալապատման և կանաչ տնկարկներով ապահովման հնարավորությունը՝ տարվա ամառային և ձմեռային ժամանակահատվածներում գերտաքացումից և գերսառեցումից խուսափելու նպատակով (ՀՀ քաղաքաշինության կոմիտեի նախագահի 2020 թվականի դեկտեմբերի 29-ի N105-Ն հրաման)՝ հաշվի առնելով կլիմայի փոփոխության հետ հարմարվողականության անհրաժեշտությունը, * վերանայել նաև Նախագծի 12-18-րդ կետերի կարգավորումները (բովանդակությունը) և ներկայացնել տարածքի կազմակերպման տեխնիկական առաջադրանքի (ճարտարապետահատակագծային առաջադրանք, հաստատված նախագիծ, քաղաքաշինական փորձաքննության դրական եզրակացություն, տարածքի կազմակերպմանն առնչվող հիմնական պայմաններ ու նորմատիվ պահանջներ՝ շենքերի, շինությունների կազմի, հարկայնության, նպատակային նշանակության, կոնստրուկտիվ լուծումների, դրանց կառուցման վերաբերյալ և այլն) նախագծի օրինակելի ձև՝ վերոհիշյալ պահանջների ներառմամբ, որոնք մաս կկազմեն Օգտագործողի հետ կնքվող կապալի պայմանագրի: | Ընդունվել է մասնակի  Հասկացությունը հանվել է, քանի որ այն սահմանված է նաև Առևտրի և ծառայությունների մասին օրենքի 2-րդ հոդվածով։  Չի ընդունվել, քանի որ առաջարկն ընդհանրական է, նորմերը հստակ չեն  Ընդունվել է  Ընդունվել է  Ընդունվել է  Ընդւնվել է մասնակի, նախագիծը լրամշակվել է  Կառուցապատման համար 22-րդ կետով նախատեսվում է հասարակական նշանակության հողատարածքի պահանջ  Կառուցապատումն իրականաց-վում է համապատասխան թույլտվության փաստաթղթերի պահանջներին համապատսախան  Կառուցապատման տեխնիկական առաջադրանքի պահանջները արդեն իսկ սահմանված է ՀՀ օրենսդրությամբ։ Սույն կարգում լրացուցիչ պահանջներ սահմանելու անհրաժեշտություն չկա |
|  | ՀՀ պետական եկամուտների կոմիտե | 21.03.2022թ․ N 01/3-4/8382-2022 |
|  | 1․Նախագծի հավելվածի 3-րդ կետի 1-ին ենթակետով տրվել է ավտոտրանսպորտային միջոցների շուկա հասկացությունը։ Նույն հասկացությունը սահմանված է նաև Առևտրի և ծառայությունների մասին օրենքի 2-րդ հոդվածով։ Կրկնություններից և տարընթերցումներից խուսափելու նպատակով առաջարկվում է նախագծի հավելվածի 3-րդ կետի 1-ին ենթակետը շարադրել հետևյալ խմբագրությամբ․  1) ավտոտրանսպորտային միջոցների շուկա՝ ըստ Առևտրի և ծառայությունների մասին օրենքով սահմանված նշանակության․։  2․Նախագծի հավելվածի 14-րդ կետի 3-րդ ենթակետի վերաբերյալ տեղեկացվում է, որ «Մաքսային կարգավորման մասին» օրենքի 12-րդ հոդվածի 3-րդ մասի համաձայն՝ մաքսային ձևակերպումն իրականացվում է դրա համար Հայաստանի Հանրապետության պետական եկամուտների կոմիտեի կողմից որոշված վայրերում` մաքսային մարմինների աշխատանքային ժամերի ընթացքում: Մասնավորապես, ապրանքների, այդ թվում նաև տրանսպորտային միջոցների հետ կապված մաքսային գործառնությունների իրականացման վայրերը սահմանված են Հայաստանի Հանրապետության կառավարությանն առընթեր պետական եկամուտների կոմիտեի նախագահի 06.06.2018թ. N 342-Լ հրամանով: Նշյալ հրամանի 2.1-ին կետի համաձայն` ԱՏԳ ԱԱ 8702, 8703, 8704 ապրանքային դիրքերին դասվող տրանսպորտային միջոցների «Բացթողում՝ ներքին սպառման համար», «Վերամշակում` մաքսային տարածքում», Վերամշակում` ներքին սպառման համար», «Հրաժարում՝ հօգուտ պետության» մաքսային ընթացակարգերով մաքսային գործառնությունները, ինչպես նաև վերոնշյալ ապրանքային դիրքերին դասվող և ազատ շրջանառության համար բացթողնման նպատակով որպես անձնական օգտագործման տրանսպորտային միջոց ներմուծվող ապրանքների նկատմամբ մաքսային գործառնություններն իրականացվում են Հայաստանի Հանրապետության պետական եկամուտների կոմիտեի Հյուսիսային մաքսատուն-վարչությունում, իսկ Հայաստանի Հանրապետության սահմանի հայ-իրանական հատվածով մաքսային տարածք ժամանման դեպքում՝ Հարավային մաքսատուն-վարչությունում կամ Հյուսիսային մաքսատուն-վարչությունում՝ անձի ցանկությամբ:  Միաժամանակ, վերոնշյալ նախագծի հետ կապված՝ հարկ ենք համարում նշել հետևյալը․  Առևտրի և ծառայությունների մասին օրենքի 3-րդ հոդվածի 2-րդ մասի համաձայն՝ առևտրի իրականացման վայրի տեսակ է մասնավորապես՝ ավտոտրանսպորտային միջոցների շուկան։  Նույն օրենքի 5-րդ հոդվածով սահմանված են առևտրի իրականացման վայրերին ներկայացվող պահանջները։  Գործունեության իրականացման ծանուցման մասին օրենքի 22-րդ հոդվածի 2-րդ մասի աղյուսակի 4-րդ բաժնի (գործունեության այլ բնագավառներ) 7-րդ կետի համաձայն՝ առևտրի իրականացման վայրի կազմակերպումը համարվում է ծանուցման ենթակա գործունեության տեսակ։  Գործնականում, հնարավոր են դեպքեր, երբ տնտեսվարող սուբյեկտի կողմից իրականացվող գործունեությունը՝ Առևտրի և ծառայությունների մասին օրենքի 5-րդ հոդվածով կամ դրա հիման վրա Կառավարության սահմանած՝ առևտրի իրականացման վայրերին ներկայացվող որոշ պահանջներին չբավարարման արդյունքում չհամարվի ծանուցման ենթակա գործունեություն։ Նշված պարագայում, հստակ չէ, թե կազմակերպիչը, տվյալ տարածքում, կարող է իրականացնել ավտոտրանսպորտային միջոցների առուվաճառքի գործունեություն, թե ոչ կամ նշված գործունեությունը կհամարվի ծանուցման ենթակա գործունեություն, թե ոչ։ Առաջարկվող հստակեցումը կարևորվում է այն հանգամանքով, որ, մասնավորապես՝ «Գործունեության իրականացման ծանուցման մասին» Հայաստանի Հանրապետության օրենքին համապատասխան ծանուցման ենթակա գործունեությունն առանց ծանուցման իրականացնելու փաստը հայտնաբերվում է հարկային մարմնի համալիր հարկային ստուգումների ընթացքում և (կամ) «Օպերատիվ-հետախուզական գործունեության մասին» Հայաստանի Հանրապետության օրենքով սահմանված կարգով իրականացվող օպերատիվ-հետախուզական միջոցառումների արդյունքում, որի համար ՀՀ հարկային օրենսգրքի 408-րդ հոդվածի 1-ին մասի համաձայն, սահմանված է տուգանք՝ ծանուցման ենթակա գործունեությամբ զբաղվելու իրավունք ձեռք բերելու համար օրենքով սահմանված պետական տուրքի դրույքաչափի տասնապատիկի չափով, բայց ոչ պակաս 500 հազար դրամից:  Նույն հոդվածի 3-րդ մասի համաձայն՝ նույն հոդվածի 1-ին և 2-րդ մասերով սահմանված խախտումներ հայտնաբերվելու դեպքերում խախտումներ կատարած կազմակերպությունից կամ անհատ ձեռնարկատիրոջից գործունեության յուրաքանչյուր տեսակի մասով գանձվում է նաև ծանուցման ենթակա գործունեությամբ զբաղվելու իրավունք ձեռք բերելու համար օրենքով սահմանված պետական տուրքի (տարեկան պետական տուրքի գանձման օբյեկտի դեպքում՝ մեկ տարվա պետական տուրքի) դրույքաչափին համապատասխան գումարի չափով վնասի հատուցում: | Հասկացությունը հանվել է  Ընդունվել է, նախագծի հավելվածի 17-րդ կետը լրամշակվել է  Որոշման նախագծով սահմանվում է ավտոտրանսպորտային միջոցների շուկաներին ներկայացվող պահանջները, իսկ  Գործունեության իրականացման ծանուցման մասին օրենքով սահմանվում են  ծանուցման ենթակա գործունեություն իրականացնող անձանց հաշվառման ընթացակարգը։ |
|  | **ՀՀ արդարադատության նախարարություն** | 16․03․2022 N 01/27.0.01/11211-2022 |
|  | 1. «Ավտոտրանսպորտային միջոցների շուկաներին ներկայացվող պահանջները սահմանելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանում «օրենքի» բառից առաջ անհրաժեշտ է հանել «Հայաստանի Հանրապետության» բառերը՝ նկատի ունենալով «Նորմատիվ իրավական ակտերի մասին» օրենքի 18-րդ հոդվածի 3-րդ մասի դրույթները: 2. Նախագծի 1-ին կետում «շուկային» բառն անհրաժեշտ է փոխարինել «շուկաներին» բառով՝ համապատասխանեցնելով Նախագծի 1-ին կետով սահմանվող հավելվածի (այսուհետ՝ Հավելված) վերնագրին: 3. Հավելվածի 1-ին կետում «Սույն պահանջները սահմանում են» բառերն առաջարկում ենք փոխարինել «Սույնով սահմանվում են» բառերով: 4. Հավելվածի 3-րդ կետում «կարգում» բառն անհրաժեշտ է փոխարինել «պահանջներում» բառով: Հիշյալ դիտողության համատեքստում՝ Հավելվածի 18-րդ կետում «կարգի» բառն անհրաժեշտ է փոխարինել «պահանջների» բառով: 5. Հավելվածի 6-րդ կետում առաջարկում ենք նշել վկայակոչված ՀՀ առողջապահության նախարարի հրամանի կրճատ անվանումը՝ նկատի ունենալով «Նորմատիվ իրավական ակտերի մասին» օրենքի 17-րդ հոդվածի 8-րդ մասի դրույթները: 6. Հավելվածի 10-րդ կետում նշված նորմատիվ իրավական ակտի կրճատ անվանումն անհրաժեշտ է համապատասխանեցնել «Նորմատիվ իրավական ակտերի մասին» օրենքի 18-րդ հոդվածի 6-րդ մասի պահանջներին: 7. Հավելվածի 11-րդ կետում «պայմաններին» բառն առաջարկում ենք փոխարինել «պահանջներին» բառով: 8. Հավելվածի 12-րդ կետում «համալրված լինեն դրանց» բառերն անհրաժեշտ է փոխարինել «համալրված լինի դրա» բառերով: 9. Հավելվածի 17-րդ կետի համաձայն՝ ավտոտրանսպորտային միջոցների շուկայի տարածքում ճանապարհային ոստիկանության հաշվառման ստորաբաժանման տեղակայումն իրականացվում է Հայաստանի Հանրապետության ոստիկանության պետի համաձայնությամբ՝ ***Օգտագործողի կողմից ներկայացված օգտվողների (հաճախորդների) շահերից բխող ավտոտրանսպորտային միջոցների շուկայի գործունեության հնարավորություների ողջ ծավալով իրականացման վերաբերյալ հիմնավորման դեպքում։*** Այս առումով գտնում ենք, որ հիշյալ կարգավորումն ունի պարզաբանման կարիք: Մասնավորապես պարզ չէ, թե Օգտագործողի կողմից ինչպես պետք է հիմնավորվի՝ օգտվողների (հաճախորդների) շահերից բխող ավտոտրանսպորտային միջոցների շուկայի գործունեության հնարավորություների ողջ ծավալով իրականացման փաստը: | Ընդունվել է  Ընդունվել է  Ընդունվել է  Ընդունվել է  Ընդունվել է  Ընդունվել է  Ընդունվել է  Ընդունվել է  Ընդունվել է |
|  | ՀՀ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅՈՒՆ | 19․04․2022թ․ N ԱԱ/06.1/9104-2022 |
|  | Նախագծի վերաբերյալ դիտողություններ և առաջարկություններ չկան |  |
|  | ՀՀ ՇՐՋԱԿԱ ՄԻՋԱՎԱՅՐԻ ՆԱԽԱՐԱՐՈՒԹՅՈՒՆ | 22․04․2022թ․ N 1/01.2/6648-2022 |
|  | Նախագծի վերաբերյալ դիտողություններ և առաջարկություններ չկան |  |
|  | ՀՀ ԿԵՆՏՐՈՆԱԿԱՆ ԲԱՆԿ | 29․04․2022թ․ N 15.1-07/0315-22 |
|  | Նախագծի 15-րդ կետում «վճարումների» բառից հետո լրացնել «այդ թվում՝ օրենքով նախատեսված դեպքերում անկանխիկ» բառերը՝ հաշվի առնելով, որ «Անկանխիկ գործառնությունների մասին» օրենքով, որն ուժի մեջ է մտնելու սույն թվականի հուլիսի 1-ից, սահմանվել են անկանխիկ ձևով գործարքների իրականացման պահանջներ:  Առաջարկում ենք նաև Նախագծի 16-րդ կետում «վճարահաշվարկային համակարգեր» բառերը փոխարինել «ֆինանսական գործառնությունների իրականացման ավտոմատ սարքեր» բառերով:  «Վճարահաշվարկային համակարգերի և վճարահաշվարկային կազմակերպությունների մասին» օրենքի համաձայն՝ վճարահաշվարկային համակարգը վճարային գործիքների, քլիրինգի իրականացման, միջոցների փոխանցման և վերջնահաշվարկի կատարման ընդհանուր կանոնների, ընթացակարգերի և վերջիններս ապահովող տեխնիկածրագրային միջոցների ամբողջությունն է (ընդհանրությունը), որի միջոցով ապահովվում է վճարման կատարումը շահառուին: Իսկ Նախագծի 16-րդ կետում խոսք է գնում ոչ թե վճարահաշվարկային համակարգի, այլ ֆինանսական գործառնությունների իրականացման համար նախատեսված համապատասխան սարքի (տերմինալի) մասին:  Միաժամանակ, հաշվի առնելով անկանխիկ գործառնությունների իրականացման ոլորտում պետության որդեգրած քաղաքականությունը, նպատակ ունենալով ապահովել շուկայում մրցակցությունը, առաջարկում ենք Նախագծով առևտրային բանկերին տալ հնարավորություն ավտոտրանսպորտային միջոցների շուկայի տարածքում մասնաճյուղերի տեղակայման հարցում: | Ընդունվել է  Ընդունվել է  Ընդունվել է |
|  | **ՀՀ ՎԱՐՉԱՊԵՏԻ ԱՇԽԱՏԱԿԱԶՄԻ ԻՐԱՎԱԲԱՆԱԿԱՆ ՎԱՐՉՈՒԹՅՈՒՆ** | 30․03․2022 N 02/12.2/9955-2022 |
|  | 1. Նախագծի 3-րդ կետի 1-ին ենթակետով սահմանվում է, որ «*օգտագործող»* է համարվում (…) շուկայի գործունեությունը կազմակերպող իրավաբանական կամ *ֆիզիկական անձ*, սակայն հարկ է նշել, որ «Առևտրի և ծառայությունների մասին» ՀՀ օրենքով «օգտագործող» հասկացություն տրված չէ, իսկ նույն օրենքի 2-րդ հոդվածում առկա է «*առևտրի իրականացման վայրի կազմակերպիչ*» հասկացությունը, որը կարող է լինել *իրավաբանական անձը* կամ *անհատ ձեռնարկատերը*: Նշվածի համատեքստում նախագծով տրված սուբյեկտների շրջանակը վերանայման կարիք ունի: 2. «Առևտրի և ծառայությունների մասին» օրենքի 5-րդ հոդվածի 11-րդ մասով սահմանվում է, որ կառավարության որոշմամբ պետք է սահմանվեն ավտոտրանսպորտային միջոցների շուկաներին ներկայացվող *պահանջներ*: Սակայն, հարկ է նշել, որ նախագծում առկա են մի շարք պահանջներ (7-րդ, 9-րդ, 12-րդ կետեր և այլն), որոնք ընդհանրական են ձևակերպված, որի պարագայում խնդրահարույց են իրավական որոշակիության տեսանկյունից:   Այս առումով խնդրահարույց է նաև նախագծի հավելվածի 6-րդ կետը, ըստ որի՝ ավտոտրանսպորտային միջոցների առուվաճառքի համար նախատեսված շուկայի տարածքը պետք է կազմակերպվի առողջապահության նախարարի և քաղաքաշինության նախարարի կողմից ընդունված ենթաօրենսդրական ակտերով սահմանված շինարարական նորմերի և տարածական պլանավորման փաստաթղթերի պահանջների համաձայն, սակայն հստակ չի նշվում, թե կոնկրետ որ շինարարական նորմերի և փաստաթղթերի պահանջները պետք է պահպանվեն:  Վերոշարադրյալ անորոշությունները անհրաժեշտ է հստակեցնել նաև հաշվի առնելով, որ ավտոտրանսպորտային միջոցների վաճառքի վայրի կազմակերպման պահանջները խախտելու համար «Վարչական իրավախախտումների վերաբերյալ» ՀՀ օրենսգրքով պատասխանատվություն է սահմանված, հետևաբար՝ կառավարության կողմից սահմանվող պահանջները պետք է լինեն հստակ և որոշակիացված:  Վերոնշյալ կարգավորումները խնդրահարույց են նաև ՀՀ սահմանադրական դատարանի մի շարք որոշումների համատեքստում, մասնավորապես՝ սահմանադրական դատարանի 2006 թվականի ապրիլի 18-ի թիվ ՍԴՈ–630 որոշման համաձայն՝ *որևէ իրավական նորմ չի կարող համարվել «օրենք», եթե այն չի համապատասխանում իրավական որոշակիության (res judicata) սկզբունքին, այսինքն՝ ձևակերպված չէ բավարար աստիճանի հստակությամբ, որը թույլ տա քաղաքացուն դրա հետ համատեղելու իր վարքագիծը*, իսկ սահմանադրական դատարանի 2008 թվականի մայիսի 13-ի թիվ ՍԴՈ–753 որոշման համաձայն՝ *իրավական օրենքը պետք է լինի բավականաչափ մատչելի՝ իրավունքի սուբյեկտները պետք է համապատասխան հանգամանքներում հնարավորություն ունենան կողմնորոշվելու, թե տվյալ դեպքում ինչ իրավական նորմեր են կիրառվում։* | Ընդունվել է  Ընդունվել է, նախագիծը խմբագրվել է  Ընդունվել է  Նախագիծը խմբագրվել է |
|  | **ՀՀ ՎԱՐՉԱՊԵՏԻ ԱՇԽԱՏԱԿԱԶՄԻ ՏԱՐԱԾՔԱՅԻՆ ԶԱՐԳԱՑՄԱՆ ԵՎ ՇՐՋԱԿԱ ՄԻՋԱՎԱՅՐԻ ՀԱՐՑԵՐԻ ՎԱՐՉՈՒԹՅՈՒՆ** | 30․03․2022 N 02/12.2/9955-2022 |
|  | * Նախագծով հաստատվող հավելվածի 3-րդ կետի 2-րդ ենթակետում սահմանվում է «նորմեր» հասկացությունը՝ այն մեկնաբանելով որպես քաղաքաշինության, առողջապահության և շրջակա միջավայրի բնագավառներում գործող օրենսդրական, նորմատիվատեխնիկական, բնապահպանական և սանիտարահիգիենիկ կարգավորումներ, իսկ 6-րդ կետում նշվում է, որ ավտոտրանսպորտային միջոցների առուվաճառքի համար նախատեսված շուկայի տարածքը պետք է կազմակերպվի ՀՀ քաղաքաշինության և ՀՀ առողջապահության համապատասխան հրամաններով հաստատված նորմերի պահանջների համաձայն, սակայն անդրադարձ չի կատարվում ՀՀ շրջակա միջավայրի բնագավառում գործող նորմերին:   Առաջարկում ենք Նախագիծը համաձայնեցնել ՀՀ շրջակա միջավայրի նախարարության հետ:   * Կարծում ենք, որ 6-րդ կետում նախատեսված նորմերը ընդհանրական բնույթ են կրում և պարզ չէ, թե կոնկրետ ո՞ր նորմերի պահանջները պետք է պահպանվեն տվյալ գործունեությունը իրականացնելիս, օրինակ՝ արդյո՞ք նույն կետում նշված «Քաղաքաշինություն.Քաղաքային և գյուղական բնակավայրերի հատակագծում և կառուցապատում», ՍՆիՊ III-10-75 «Տարածքների բարեկարգում» շինարարական նորմը տարածվում է ավտոտրանսպորտային միջոցների առուվաճառքի համար նախատեսված շուկայի տարածքի վրա, եթե այն բնակավայրից դուրս է գտնվում:   Առաջարկում ենք 6-րդ կետը խմբագրել՝ նորմերը ևս մեկ անգամ քննարկելով համապատասխան շահագրգիռ մարմինների հետ:   * Նախագծի 9-րդ և 10-րդ կետերը վերաբերվում են ավտոտրանսպորտային միջոցների շուկայի տարածքի մուտքի և ելքի պահանջներին:   Կարծում ենք վերը նշված կետերը անհրաժեշտ է միավորել մեկ կետում, միաժամանակ, առաջարկում ենք 10-րդ կետում հղում կատարել ՀՀ կառավարության 2005 թվականի դեկտեմբերի 29-ի N 2404-Ն որոշման կոնկրետ կարգավորումների:   * Նախագծի 11-րդ կետում նշվում է, որ ավտոտրանսպորտային միջոցների շուկայի տարածքը պետք է ունենա ՀՀ օրենսդրությամբ սահմանված պահանջներին համապատասխան` գետնանշումներ, տեղեկատվական ցուցանակներ և կահավորանք տրանսպորտային միջոցների կայանումն ապահովելու և անվտանգ տեղաշարժը կարգավորելու համար, իսկ 20-րդ կետում՝ ավտոտրանսպորտային միջոցների շուկայի կահավորման և գետնանշման աշխատանքներն իրականացվում են Հայաստանի Հանրապետության օրենսդրությամբ սահմանված պայմաններին համապատասխան` Օգտագործողի կողմից, իր միջոցների հաշվին:   Առաջարկում ենք հստակեցնել ՀՀ օրենսդրության պահանջները՝ նշելով կոնկրետ իրավական ակտերի համապատասխան կարգավորումները:   * Նախագծի 12-րդ կետում նշվում է, որ ավտոտրանսպորտային միջոցների շուկայի տարածքը պետք է համալրված լինի դրա նպատակային նշանակությամբ կազմակերպման համար անհրաժեշտ շենքերով և շինություններով:   Կարծում ենք, որ նշված կետը ամբողջությամբ խմբագրման կարիք ունի, քանի որ պարզ չէ, թե ի՞նչ շենք/շինությունների մասին է խոսքը գնում, միաժամանակ, հասկանալի չէ «նպատակային նշանակությամբ կազմակերպման համար» ձևակերպումը, քանի որ այն ընդհանրական է և կարող է տարբեր կերպ մեկնաբանվել:   * Նախագծի 14-րդ և 15-րդ կետերը վերաբերվում են ավտոտրանսպորտային միջոցների շուկայի տարածքում փաստաթղթերի ձևակերպման և վճարումների իրականացման պայմաններին:   Առաջարկում ենք միավորել 14-րդ և 15-րդ կետերը և, վերը նշվածի համատեքստում՝ նախագիծը համաձայնեցնել ՀՀ կենտրոնական բանկի հետ:   * Նախագծի 16-րդ կետի 4-րդ ենթակետում նշվում է, որ ավտոտրանսպորտային միջոցների շուկայի տարածքում օգտագործողը պետք է նախատեսի տարածքներ, ըստ անհրաժեշտության՝ տրանսպորտային միջոցների առուվաճառքի գործընթացին առնչվող այլ գործունեություն իրականացնողների համար։   Առաջարկում ենք հստակեցնել, թե ո՞ր գործունեության տեսակների մասին է խոսքը գնում:   * Կարծում ենք լրացուցիչ հիմնավորման կարիք ունի Նախագծի 17-րդ կետը, որտեղ նշվում է, որ ավտոտրանսպորտային միջոցների շուկայի տարածքում օգտագործողի դիմումի հիման վրա ճանապարհային ոստիկանության հաշվառման ստորաբաժանման տեղակայումն իրականացվում է Հայաստանի Հանրապետության ոստիկանության պետի համաձայնությամբ, իսկ մաքսային գործառնություններն իրականացնող ստորաբաժանման տեղակայումը՝ Հայաստանի Հանրապետության պետական եկամուտների կոմիտեի նախագահի որոշմամբ:   Պարզ չէ, թե ինչո՞ւ պետք է ստորաբաժանումների տեղակայումը ՀՀ ոստիկանության դեպքում՝ համաձայնեցվի, իսկ ՀՀ ՊԵԿ-ի դեպքում՝ իրականացվի կոմիտեի ղեկավարի որոշմամբ:   * Նախագծի 21-րդ կետում նշվում է, որ ավտոտրանսպորտային միջոցների շուկայի ծառայություններից օգտվողների համար ներկայացվող տեղեկատվական/գովազդային ցուցանակները պետք է տեղադրվեն մատչելի և տեսանելի վայրերում:   Առաջարկում ենք հստակեցնել, թե ի՞նչ տեղեկատվական/գովազդային ցուցանակների մասին է խոսքը և ո՞րտեղ դրանք պետք է տեղադրվեն:   * Նախագծի 22-րդ կետում նշվում է, որ օգտագործողը ավտոտրանսպորտային միջոցների շուկայի կառուցապատումն իրականացնում է հասարակական նշանակության հողատարածքում:   Առաջարկում ենք քննարկել կարգում ավտոտրանսպորտային միջոցների շուկայի կառուցապատումը հասարակական նշանակության հողատարածքում իրականացնելու պահանջը առանձնահատուկ նշելու նպատակահարմարության հարցը՝ հաշվի առնելով, որ ՀՀ հողային օրենսգրքի համաձայն՝ յուրաքանչյուր գործունեություն իրականացվում է համապատասխան նպատակային նշանակության հողատարածքում:   * Նախագծի 23-րդ կետում նշվում է, որ Օգտագործողը ավտոտրանսպորտային միջոցների շուկայի գործունեությունը կազմակերպելու համար կարող է ունենալ էլեկտրոնային հարթակ՝ շուկայում վաճառվող ավտոտրանսպորտային միջոցների մասին տեղեկատվությունը տեղակայելու համար։   Առաջարկում ենք հստակեցնել, թե ի՞նչ է իրենից ենթադրում վերը նշված էլեկտրոնային հարթակը, օրինակ՝ առանձին կայք, թե՞ հարթակ՝ սոցիալական ցանցերում: | Հասկացությունը հանվել է,  Նախագիծը համաձայնեցվել է առողջապահության և շրջակա միջավայրի նախարարությունների հետ  Ընդունվել է, կետը հստակեցվել է։ Լրացուցիչ քննարկման անհրաժեշտություն չկա  Ընդունվել է, կետերը միավորվել և խմբագրվել են  Ընդունվել է  Ընդունվել է  Ընդունվել է  Կետը հստակեցվել է  Կարգավորումները սահմանվել են համապատասխան մարմինների հետ համաձայնեցման արդյունքում  Ընդունվել է, հստակեցվել է  Կետը հանվել է  Էլեկտրոնային հարթակi վերաբերյալ սահմանափակումներ ներկայացնելը նպատակահարմար չէ, որ այն կարող է լինել ինչպես առանձին կայքի կամ սոցիալական ցանցերի հարթակի, այնպես էլ երկուսը միասին։ |